Τα μοτέρ ρολών είναι ειδικά σχεδιασμένα μοτέρ τα οποία τοποθετούνται σε συστήματα ρολών ασφαλείας και αναλαμβάνουν το ασφαλές άνοιγμα και κλείσιμο τους. Τα μοτέρ αυτά τοποθετούνται είτε στο πλάι του μηχανισμού ανοίγματος, είτε στο κέντρο του είτε και χωνευτά. Μένουν σχεδόν πάντα αθέατα κι έτσι δεν επηρεάζεται η αισθητική των ρολών. Η λειτουργία τους μπορεί να γίνει είτε με κάποιο ειδικό τηλεχειριστήριο, είτε με κάποιον άλλο μηχανισμό που μπορεί να βασίζεται σε κάποιο κλειδί ή keypad. Όπως και να έχει, είναι σχεδόν αδύνατο να τα ανοίξει κάποιος χωρίς το ειδικό κλειδί ή το συνδυασμό. Τα μοτέρ μπορούν να τοποθετηθούν είτε κατά τη πρώτη τοποθέτηση των ρολών, είτε και σε ήδη τοποθετημένα ρολά. Εννοείται ότι η πρώτη περίπτωση είναι η ιδανική, αφού τα ρολά θα σχεδιαστούν εξ αρχής ως «αυτόματα», αλλά και η δεύτερη δεν αποτελεί πρόβλημα για έμπειρους τεχνικούς και συνεργεία.